Punjab (India)

Ing Punjab () metung yang estadu king pangulu-albugan ning India. Kalele ne ing lalawigan nang Punjab ning bangsang Pakistan king albugan, deng estadu ning Jammu ampong Kashmir king pangulu, Himachal Pradesh king pangulu-aslagan, Haryana king mauli ampong mauli-aslagan, Chandigarh king [[mauli-aslagan], ampong Rajasthan king mauli-albugan.

King kasalesayan, kayabe ya ing estadung Punjab ning India king mas maragul a labuad o rehion ning Punjab, nung la kayabe deng mapilang dake ning Afghanistan, ing lalawigan ning Punjab king Pakistan, ing North-West Frontier Province, deng estadu ning Haryana ampong Himachal Pradesh, mapilang dake ning Jammu ampong Kashmir ampong Delhi ampo ing Union Territory ning Chandigarh. Mebangal ya king atlu ing Aslagang Punjab o Indian Punjab, at manibat keti, linto la reng estadu ning  Haryana ampong Himachal Pradesh.

Ing agricultura ing maragul diling industria king Punjab, a yang pekamaragul a pikukuanan nang trigu ning India. Kayabe la kareng aliwang industria deng pamangawang instrumentung sientipicu, gamit a di curienti, sebisiu king pisalapian (financial services), kasangkapang makina (machine tools), tela, makinang panai, gamit king pasiknangan (sports goods), gogo, turismu, abonu, bisikleta, imalan, ampo ing pamag-prosesu ning larung pino (pine oil) ampong mayumu. Tutureng deng maki pekamasanting infrastructura king India ing Punjab., kayabe no reng dalan, rilis tren, saken pang-alapap ampong saken kareng ilug, a maleparan king mabilug a labuad. Mababa muring dili ing kakaluluan king Punjab (6.16% aniang banuang 1999-2000), at masanting yang dili akamtan kareng estadu , agpang kareng estadisticang atipun ning Kapamahalan ning India.

Manibat aniang decadang 1970 anggang 1990, denasan ning Punjab ing kaguluan king pulitica, kapamahalan ampong relihiun, at mika tangkang mitikdung bangsang Sikh a ausan dang Khalistan ba rang alisian ing sasabian dang e patas a tratu karela ning Kapamahalan ning India. Pilan lang libung tau deng mete king kaguluan a dela ning pamag-rebeldi king Punjab, a bagia-bagiang mituknang aniang libutad ning decadang 1990.

Ibat ya ing katayang "Punjab" kareng katayang Persian a panj (پنج) lima, ampong āb (آب) danum, a babie king kabaldugan a "Labuad da reng Limang Ilug" (Land of Five Rivers). Deng limang ilug a minie lagiu king Punjab ila pin deng Beas, Jhelum, Chenab, Ravi ampong Sutlej.

Dalerayan

Lon la murin deti 

 :en:Punjabi people
 :en:Punjabi Culture
 :en:Sikhism
 :en:Sikhs
 :en:History of the Punjab
 :en:Punjab region
 Punjab, Pakistan

Suglung palual 
 Government of Punjab 
 History of Punjab 
 

States and territories of India
Divided regions